<classify> Sasa kumekucha rasmi baada ya Ratiba ya Ligi Kuu nchini England maarufu kama EPL kutangazwa hii leo. Ratiba hiyo inaonesha kwamba pazia litafunguliwa rasmi Ijumaa ya Agosti 9 mwaka huu ambapo Mabingwa wa Ligi ya Mabingwa Ulaya Liverpool watakuwa nyumbani Anfield kuwakaribisha Norwich City. Jumamosi, Agosti 10, michezo mingine itaendelea, ambapo West Ham watawakaribisha Mabingwa Watetezi Manchester City huku AFC Bournemouth wakiwa nyumbani kuwaalika Sheffield United. Mechi ni nyingine ni Burnley watakuwa maskani yao kuwakaribisha Southampton, Crystal Palace dhidi ya Everton, Leicester City watakumbana na Mbweha Wolves, Watford watawakaribisha Brighton Hove Albion. Tottenham Hotspur watakuwa nyumbani kupepetana na Aston Villa ambao wamepanda daraja mwaka huu baada ya kukosekana misimu kadhaa katika Ligi Kuu ya England. Jumapili kutakuwa na patashika nguo kuchanika, ambapo watakuwa nyumbani kuwakabili Arsenal na mechi kubwa kuliko zote kwa wiki hiyo ya ufunguzi itakuwa katika Uwanja wa Old Trafford, ambapo Mashetani Wekundu Manchester United wataumana vikali na Wababe kutoka Darajani, Chelsea The Blues  <topic>: MICHEZO 